吸血新世紀 (電影)

《吸血新世紀》喺2008年11月21號正式喺戲院公映，首映當日票房收入係$3,570萬美金，而總票房收入係$393,000,000美金。呢套戲喺2009年3月21號發行咗DVD，仲做咗嗰個年度銷量最多嘅DVD。呢套戲嘅原聲音樂專輯（英文：Twilight (soundtrack)）喺2008年11月4號發行。隨著電影嘅成功，嗰個系列其後嘅兩輯小說《暮光之城：新月（中文：暮光之城：新月）》同埋《暮光之城：蝕（中文：暮光之城：蝕）》喺跟住落嚟嗰年亦都被拍成電影。

劇情
内文：吸血新世紀系列
１７歲嘅貝拉·史旺（中文：貝拉·史旺）隨住佢阿媽同做美國職業棒球小聯盟（中文：美國職業棒球小聯盟）運動員嘅男朋友再婚之後，貝拉就由繁華兼陽光燦爛嘅鳳凰城搬到去華盛頓州奧林匹克半島（中文：奧林匹克半島）嘅福克斯（中文：福克斯 (華盛頓州)），去同佢身為嗰個小鎮警長嘅老豆查理一齊住。
貝拉喺新學校入面好快就同其他同學做咗朋友，但係佢就俾庫倫家嘅嗰班兄弟姐妹嘅神秘同與眾不同吸引住。貝拉同愛德華（中文：愛德華·庫倫）喺返學第１日嘅生物堂嗰陣一齊坐，不過愛德華似乎對佢有啲反感，呢樣嘢搞到貝拉覺得好疑惑。愛德華喺走咗堂一個禮拜之後返番去學校上堂，佢哋兩個就正式互相去識咗。幾日後，貝拉放學嗰陣時喺學校停車場度差啲俾一架Van仔撞到，愛德華即刻就用講都無人信嘅速度由３０幾英尺嘅距離跑到去貝拉身邊，仲單手擋住咗架Van仔，搞到架Van仔上面有明顯嘅凹痕。愛德華跟住唔肯同貝拉解釋自己嘅行為，仲警告叫佢唔好同自己做朋友。
貝拉喺經過咗一輪追查後得出咗結論：愛德華係個睇落好似人類嘅吸血鬼（英文：List of Twilight characters#Vampires），佢擁有類似於吸血鬼嘅神秘力量。愛德華自己最後都向佢證實咗呢一點，但係佢話自己同其他庫倫家族成員係吸血鬼裡面嘅素食者—佢哋係吸動物嘅血，而且佢仲擁有特殊嘅讀心術能力（不過貝拉係唯一嘅例外，愛德華完全讀唔到佢諗緊乜嘢）。佢哋兩個後嚟墮入咗愛河，愛德華就將貝拉帶返屋企介紹俾佢屋企人去識。愛德華嘅養父卡萊爾·庫倫係喺福克斯醫院度做嘢嘅醫生，愛德華嘅養母艾思美就係個家庭主婦，而其他嘅屋企人包括愛麗絲、賈斯柏、蘿絲莉同埋艾密特都是庫倫兩公婆唔係正式領養嘅仔女。
貝拉同庫倫家喺一次家庭樂嘅棒球活動入面，佢哋遇到啱啱嚟到福克斯嘅流浪吸血鬼獵人三人組──占士、維多利亞同埋羅倫，呢３個吸血鬼嘅出現搞到愛德華同貝拉嘅關係陷入去危險入面...愛德華對身為人類貝拉嘅強烈保護欲即刻就引起咗擁有令人難以置信嘅吸血鬼狩獵本能嘅占士佢嘅注意力，呢樣嘢促使到占士決定要獵殺貝拉嚟做佢嘅消遣活動。
愛德華同其他庫倫家族嘅成員冒着生命危險去保護貝拉，但係占士仍然追蹤到佢哋去到亞利桑那州嘅鳳凰城，愛麗絲同賈斯柏就同貝拉一齊留喺嗰度。占士利用貝拉阿媽把聲嚟引誘貝拉跌入去佢嘅獵殺圈套裡面。占士襲擊貝拉，踩斷佢一隻腳仲咬住佢嘅手腕，用佢自己嘅吸血鬼毒液嚟感染貝拉變成吸血鬼。愛德華經過一場激烈嘅戰鬥之後制服咗占士。愛麗絲、賈斯柏、蘿絲莉同埋艾密特後嚟將佢斬頭仲燒死埋佢。愛德華要喺貝拉嘅手腕度將啲毒液吸返出嚟，去阻止佢變成吸血鬼，不過愛德華掙扎緊自己要喺貝拉手腕度將啲毒液吸出嚟，但係佢又驚自己停唔到......貝拉喺戰鬥完咗之後因為大髀嘅骨折而被送到去醫院，佢醒返之後，愛德華為免佢再受到傷害而提出要分開，但係貝拉堅持唔肯放棄呢段關係。
返到去福克斯之後，愛德華陪住貝拉出席高中嘅畢業舞會，佢哋兩個喺花園舞池一齊跳舞嗰陣時，貝拉提出希望對方令到自己變成吸血鬼嘅願望之後，愛德華作狀要吸貝拉嘅血，但其實愛德華根本就唔想貝拉變成吸血鬼，淨係想同佢繼續相愛，所以佢就拒絕咗貝拉嘅要求。當佢哋兩個行出花園舞池嗰陣時，佢哋兩個並唔知道占士嘅情人維多利亞正喺度暗中注視住佢哋兩個，而維多利亞正喺度策劃緊為佢死咗嘅情人報仇......

發展
2004年4月，派拉蒙嘅MTV電影（英文：MTV Entertainment Studios）原本揀咗史提芬尼·美也嘅超自然浪漫小說《吸血新世紀系列》，但係後嚟開發嘅劇本發現同佢嘅原始資料出現咗好大嘅出入。頂峰娛樂（中文：顶峰娱乐）喺2007年4月將自己重新打造為提供全方位服務嘅工作室，佢喺派拉蒙嗰邊攞到咗改編權之後就開始重新開發電影嘅改編工作（嗰間公司巧合咁製作咗唔相關嘅同名電影（英文：Twilight (1998 film)）嚟做周轉協議（英文：Twilight (1998 film)））。嗰間公司認為呢部電影係基於美也嘅小說同埋佢續集嘅成功而開展特許經營嘅機會。佢哋請咗嘉芙蓮·赫域姬（中文：嘉芙蓮·赫域姬）嚟執導電影，而喺2007年年中仲請咗梅利莎·羅森堡（英文：Melissa Rosenberg）返嚟寫劇本。
羅森堡喺８月尾制定咗劇情大綱，仲喺嚟緊嗰個月同赫域姬合作寫劇本。羅森堡話赫域姬係個「好正嘅聲音板，仲有各種各樣嘅好主意...我會完成場景之後寄俾佢，然後攞返佢嘅筆記」。由於2007年－2008年美國編劇協會大罷工（中文：2007年－2008年美國編劇協會大罷工）去到水浸眼眉嘅程度，羅森堡一定要全職做嘢去到10月31號之前就完成晒個劇本。喺改編小說嗰陣，佢「無得唔將啲好主意濃縮起上嚟」。小說入面嘅某啲人物並無出現喺劇本裡面，而有啲人物就被組合成為其他人物。羅森堡解釋話：「我哋一直以嚟嘅都想忠於原著，而要做嘅一點就係要逐字逐句咁樣改編，而更多嘅係要確保角色嘅篇章同情感之旅係同一樣嘢。」赫域姬建議揀去用旁白嚟轉達貝拉嘅內心對話—因為呢部小說係由佢嘅視角去講述—佢喺前期製作嗰陣仲畫咗啲劇情概要圖。

原始資料改編
《吸血新世紀》背後嘅電影製作人努力創作咗一部忠於原著嘅戲，正如佢哋認為將故事轉換做其他媒介嗰時可能嘅咁樣，監製格雷格·穆拉迪安話：「呢個係非常重要嘅事，要去分我哋係咪正喺度製作另一件藝術品，呢個好明顯佢會繼續非常保留同忠於原著。但係與此同時，我哋有獨立嘅責任去拍出最好嘅電影。」為咗確保忠實嘅改編，美也都一直喺製作過程入面密切咁參與，佢喺拍攝嗰陣被邀請參觀佈景嘅設置，甚至要求喺劇本同電影嘅粗剪上面做筆記。佢喺呢個過程入面話：「由一開始，（我同電影製片人之間嘅）交流就非常之開心，我認為呢個唔係好典型。佢哋真係對我嘅諗法有興趣，仲有...佢哋令我陷入去循環入面，佢哋帶住劇本俾我睇住仲話：『你嘅諗法係咩？』佢哋俾我加入意見，而且我認為佢哋接受咗我所講內容嘅90%，將嗰啲嘢直接結合去到劇本入面。」
美也特別為咗一句對白而戰，喺呢輯小說入面最出名嘅其中一句係關於「獅子與羔羊」，呢句喺電影裡面被逐個字記錄落嚟：「我其實認為梅利莎（羅森堡）嘅寫作方式喺呢套電影聽落去更加好...但問題係嗰句對白其實係紋喺啲人身上。但係我話，『你知啦，如果你將嗰個換走咗嘅話，嗰個係個潛藏嘅反撞情況。」美也甚至仲受邀去為電影去製作「電影入面唔改得嘅內容」清單，例如係俾吸血鬼嘅尖牙，或者係殺咗小說入面無死到嘅角色，而電影工作室亦都同意跟住去做。影評人嘅共識係，電影製片人成功製作咗一部非常忠於原著嘅電影。一個影評人仲指出，除咗少數嘅例外，《吸血新世紀》係堅定咁忠於來源而唔會受束縛嘅電影。
「
佢哋本嚟可以拍（嗰個項目仲喺派拉蒙嗰陣開發嘅劇本）而且唔係叫佢做《吸血新世紀》，因為佢同呢本小說無關...當頂峰娛樂出現拍攝嗰時，佢哋非常樂意咁俾我哋為佢哋制定規則，例如「好啦，貝拉唔可以做咗田徑明星。貝拉唔可以擁有槍械或者係夜視鏡，而且冇電單車⋯。——《吸血新世紀》嘅作者
」

——史提芬妮·美也。
不過，呢套戲同電影版（中文：電影版）最常見嘅情況一樣，佢同原材料之間確實存在住差異。小說入面嘅某啲場景喺電影入面被刪減咗，例如係貝拉嗰班喺生物室場景做血型檢查嘅場景。赫域姬解釋話，「好啦，呢本小說有成５００頁，你一定要做嗰種甜煉奶...我哋喺生物堂已經有兩個場景：第一次佢哋都喺度，然後第二次佢哋連接到。電影入面，當你將內容濃縮嗰陣，你唔會希望一次又一次咁返到同一個設定。所以咁就唔喺嗰度。」小說度某啲對話嘅設定都進行咗更改，令到螢幕上嘅場景更加有「視覺動感」，例如貝拉嘅內心獨白指自己已經知道咗愛德華係個吸血鬼—呢個情況發生喺電影入面嘅草地上面，而唔係喺小說入面愛德華架車嗰度。戲裡面增加咗生物學實地考察嘅場景，用濃縮咗貝拉覺得沮喪嘅嗰一刻嚟試吓解釋愛德華點樣喺麵包車撞倒嘅危險入面去拯救佢。電影比小說入面更加早去介紹邪惡嘅吸血鬼，羅森堡話：「直到小說嘅最後四分之一，你先至真正咁睇到占士同埋其他壞蛋，呢個對於一部電影嚟講真係行唔通嘅。你需要即刻擺脫嗰種唔好意頭嘅蝙蝠。我哋需要由一開始就睇到佢哋同埋即將嚟緊嘅危險。所以，我無得唔幫佢哋作個故仔去講述佢哋嘅所作所為嚟充實吓佢哋嘅角色。」羅森堡仲結合咗一啲人類高中生，其中小說入面嘅蘿倫·馬洛里同埋潔西卡·史丹利就做咗電影入面潔西卡嘅角色，同埋「幾個唔同嘅人類角色嘅集合」嚟做咗艾力·紐基嘅角色。關於小說入面嘅呢啲變化，有人話：「認為我哋喺小說摘錄方面做得非常明智。我哋最偉大嘅評審史提芬妮·美也好鍾意呢個劇本，呢樣嘢話俾我知，我哋喺保留同捨棄方面做咗所有都啱嘅選擇。你會一貫咁無咗某啲觀眾迫切咁去希望睇到嘅點點滴滴，但其實，我哋並無將成本《吸血新世紀》嘅小說製作成電影。」

選角
導演赫域姬指女演員方面有幾個可以揀，包括莉莉·歌蓮絲同埋珍妮花·羅倫絲為貝拉·史旺（中文：貝拉·史旺）嘅角色去試鏡，而法蘭西斯·賓·科本（英文：Frances Bean Cobain）就推咗試鏡呢個角色嘅機會。赫域姬好想試吓用姬絲汀·史超域，佢喺拍《浪蕩天涯（中文：荒野生存 (电影)）》入面見過佢，做咗佢呢個角色嘅首選。史超域最終同意喺佢拍《搞事樂園》嗰陣同赫域姬見面，而赫域姬就喺費城同爭取緊去飾演愛德華·庫倫（中文：愛德華·庫倫）嘅演員積遜·拉斯波恩（中文：杰克逊·拉斯波恩）一齊去探佢班，佢哋進行咗一個非正式嘅螢幕測試嚟令到導演「著迷」。喺揀咗史超域做貝拉之後，赫域姬話好難搵到一個超凡脫俗嘅演員嚟飾演吸血鬼愛德華·庫倫（中文：愛德華·庫倫），拉斯波恩、希洛·費爾南德茲（中文：希洛·費爾南德茲）、賓·班斯同埋羅拔·柏迪臣就係呢個角色嘅最後４個人選。赫域姬最初無諗住揀柏迪臣演愛德華·庫倫嘅角色，不過嗰陣佢接到一個倫敦男仔（柏迪臣）嘅電話，「我睇咗幾張相，然後諗：『我都唔確定？』然後佢知道呢個男仔喺上一份工被炒咗，失業咗，仲孭咗成身債。」後嚟柏迪臣就用自己淨低嘅錢飛去洛杉磯威尼斯（中文：威尼斯 (洛杉磯)）嘅赫域姬嘅屋企去做測試，根據赫域姬嘅講法，佢「睇落有啲野性」，同埋「染咗啲污糟嘅黑色頭髮，仲有佢件衫上面有撻污漬。」根據柏迪臣嘅講法，同時亦都因為幾個月嚟「成日飲啤酒」而搞到「無毛同肥嘟嘟嘅身材」。最初唔係揀柏迪臣演愛德華呢個角色嘅赫域姬，佢喺柏迪臣同史超域喺佢張床上面試鏡之後就被揀咗柏迪臣，柏迪臣喺試鏡嗰陣時錫咗史超域，然後佢就跌咗落床，佢就入選咗。姬絲汀話：「實係羅拔啦！」佢由一開始就覺得同佢有聯繫，呢種觸電嘅感覺，又或者係一見鍾情，或是乜都好。」赫域姬俾咗個角色佢，只要佢保持身型同埋作出承諾。「你要意識到姬絲汀只係得１７歲」，赫域姬同柏迪臣講。「佢仲未成年。你要專注啲，老友，如果唔係你會俾人拉㗎。我要佢喺一堆聖經度發誓。」柏迪臣喺佢嘅試鏡之前唔熟悉呢個系列小說，但之後佢就睇咗啲書。梅爾甚至俾柏迪臣睇埋仲未完成嘅一份《暮光之城：午夜陽光（中文：午夜阳光_(小说)）》嘅手稿，呢份手稿係喺愛德華嘅角度去記錄《吸血新世紀》裡面嘅事件。粉絲最初對柏迪臣被選咗做愛德華嘅反應係負面嘅；瑞秋·拉菲佛（英文：Rachelle Lefevre）評論過：「每個女仔都有自己嘅愛德華，但佢哋意識到無得唔放手，而佢哋都做到咗。」梅爾對於兩位主角嘅選角而覺得「興奮」同「欣喜若狂」。佢曾經表示有興趣俾艾美莉·布朗寧（中文：艾米莉·布朗寧）同埋亨利·卡菲爾喺前期製作入面分別試吓做貝拉同愛德華。
彼得·法仙里尼（中文：彼得·費辛利）被揀中去飾演卡萊爾·庫倫，雖然佢唔係頂峰娛樂嘅首選，佢透露：「赫域姬鍾意我，唔同工作室嗰度推緊嘅另一個演員。由於未知嘅原因，嗰個演員無辦法去扮演呢個角色，而法仙里尼就被選做佢嘅位置。伊莉沙伯·里瑟（英文：Elizabeth Reaser）被請嚟做艾思美·庫倫，雖然佢喺試鏡嗰陣先至知道呢套戲係根據小說而改編。喺參與愛德華最後試鏡嘅積遜·拉斯波恩（中文：杰克逊·拉斯波恩），佢最後被揀咗做賈斯柏·海爾。揀咗艾絲莉·格連因為佢比小說入面所描述嘅角色高咗7英寸（18厘米），由佢做嘅愛麗絲·庫倫成為咗粉絲批評嘅對象；梅爾亦都曾經表示過，瑞秋·萊·寇克（中文：瑞秋·萊·寇克）好符合佢對愛麗絲嘅想像。妮琪·利德（中文：妮琪·利德）被揀咗做蘿絲莉·海爾。利德之前同赫域姬合作過佢哋一齊寫嘅《愛不回家（中文：芳齡十三）》同埋《狗城之王（英文：Lords of Dogtown）》。利德評論話：「我唔想話係個巧合，因為我哋一齊合作得好有默契，而且我哋有好長嘅合作歷史。我覺得我哋做得好好，但係唔單止係請咗（赫域姬）做執導佢哋嘅電影嘅人，更有可能睇過佢嘅其他作品。」喺一個公開嘅選角之後，泰勒·洛納被揀咗做雅各·布萊克。當艾密特·庫倫呢個角色嘅試鏡進行緊嗰陣，基倫·路斯就喺非洲拍緊HBO嘅迷你劇集《殺戮一代（中文：杀戮一代）》。呢個角色喺2007年12月預製結束嗰陣就已經揀好咗，但係入選嘅演員「衰咗」；路斯跟住試鏡，然後就飛咗去俄勒岡州，赫域姬就親自揀咗佢。瑞秋·拉菲佛（英文：Rachelle Lefevre）有興趣喺電影裡面追求一個角色，因為赫域姬係呢個項目嘅總監嘅角色；而佢亦有『探索一個角色嘅潛力，希望可以超過３套戲』；同埋佢想扮演一個吸血鬼。」佢「覺得吸血鬼基本上係人類焦慮同生存問題嘅最佳比喻。」姬絲汀·瑟圖斯最初試鏡做潔西卡·史丹利，但係佢睇完晒小說之後就「完全愛上咗安琪拉呢個角色，仲成功利用咗後嚟嘅機會去試鏡做安琪拉·韋柏。」潔西卡·史丹利呢個角色由安娜·姬妲妮去做，佢喺唔同演員兩次試鏡之後先至攞到呢個角色。

拍攝同後期製作
赫域姬屋企張床係唔同電影試鏡嘅地方，嗰度曾經係赫域姬幫伊雲·麗素·活試鏡嘅地方，佢喺嗰張床上面同妮琪·利德（中文：妮琪·利德）試演咗電影《愛不回家（中文：芳齡十三）》。當赫域姬被問到佢嘅地方，佢話：「《MTV》嚟咗，仲喺我屋企做咗一集影咗嗰張床。呢個係個傳說。」羅拔·柏迪臣喺第一次做電影試鏡嗰陣時，佢喺赫域姬屋企張床上面錫咗姬絲汀·史超域。利德話：「嗰張床令到柏迪臣成為咗而家嘅佢。」經過咗一個幾禮拜嘅排練，主要嘅拍攝花咗４４日，套戲喺2008年5月2日完成，套戲喺2008年5月2號拍晒。呢套戲好似赫域姬嘅導演處女作《愛不回家》，佢揀咗廣泛咁去用手提攝影機嚟令到套戲有「真實感覺」。
拍攝嘅場景主要喺俄勒岡州嘅砵崙去拍。飾演吸血鬼嘅演員就算化妝都可以做到蒼白嘅呢個效果都好，佢哋都需要去避免受陽光曝曬嚟保持皮膚顏色上嘅蒼白，仲要戴隱形眼鏡去符合角色上嘅需要。彼得·法仙里尼解釋話：「我哋之所以用金色係因為庫倫家族成員對眼都係金色嘅，然後當我哋肚餓嗰陣時，我哋就一定要戴上黑色嘅...」。佢哋仲同舞蹈編舞員一齊參加排練，觀察咗豹嘅唔同形態嚟令到身體嘅動作更加優雅。特技工作主要由演員嚟做返。喺拍攝嘅第１個禮拜喺一個芭蕾舞工作室裡面去拍攝柏迪臣同埋傑安特角色嘅打鬥部分，由於故事裡面嘅吸血鬼係有超乎常人嘅力量同速度，所以就涉及大量嘅「吊威也」。傑安特因為咁就加入咗混合格鬥嘅戰鬥動作，仲有用雞肉同蜂蜜嚟代替鮮肉去維持身材。
作為主角嘅貝拉喺這些事件入面無咗意識，亦由於呢部小說係喺佢嘅角度去講，所以呢啲場景喺電影入面係有說明性而且係獨特嘅。柏迪臣指出話喺吊威也嗰陣時，保持重心係好困難嘅，「因為你一定要真正同佢抗衡仲令佢做佢需要做嘅事。」瑞秋·拉菲佛（英文：Rachelle Lefevre）發現佢自己控制唔到向前嘅動作，佢覺得嗰個感覺就好似無晒方向感。
學校嘅場景除咗喺本身嘅福克斯高中（英文：Forks High School）去拍之外，仲有喺卡拉瑪高中同埋麥迪遜高中（英文：Madison High School (Portland, Oregon)）去拍攝。同年８月，其他場景喺俄勒岡州聖海倫斯（英文：St. Helens, Oregon），同埋赫域姬喺加利福尼亞州帕莎甸娜進行咗啲重拍嘅工作。
梅爾曾經參觀拍攝現場３次，仲就住個故仔嘅唔同方面做咗啲諮詢；佢喺戲入面亦都有一個簡短嘅客串。

音樂
内文：《吸血新世紀原聲專輯》（英文：Twilight (soundtrack)）
《吸血新世紀》嘅電影配樂係由卡特·柏韋爾（中文：卡特·伯韦尔）作曲，其他嘅配樂由套戲嘅音樂總監阿歷珊迪娜·帕薩瓦斯（英文：Alexandra Patsavas）揀歌。喺電影配樂方面曾經問過梅爾，包括嗰啲都係佢喺寫緊小說嗰陣時會聽嘅樂隊歌曲，例如係Muse同埋Linkin Park啲歌。原聲配樂由大西洋唱片（中文：大西洋唱片）同埋Chop Shop Records喺2008年11月4號發行，一推出就即刻登上咗Billboard 200（中文：Billboard 200）嘅冠軍。

發行
《吸血新世紀》原訂喺2008年12月12號喺美國上映，但因為《哈利波特：混血王子的背叛》改期喺2009年7月上映，跟住之後《吸血新世紀》就改期喺同年嘅11月21號上映。為咗宣傳套戲而發布嘅兩輯預告片，同埋作為最終預告片嘅一啲額外嘅場景喺同年10月9號發布。
呢套戲喺意大利嘅羅馬電影節（中文：罗马电影节）期間展示咗１５分鐘《吸血新世紀》嘅電影摘錄。而套戲因為「有啲暴力同色情場面」而俾美國電影協會（中文：美國電影協會）評做PG-13（中文：美國電影分級制度#美國電影協會電影分級）嘅分級。

票房
《吸血新世紀》嘅票房收入淨係喺2008年11月21號半夜嘅演出就已經超過咗$700萬美金。套戲喺《Fandango（中文：Fandango (公司)）》成個時候嘅預售票房榜上排第５位，喺佢前面嘅包括咗嚟緊出年嘅續集、2005年嘅《星球大戰前傳III：黑帝君臨》、2008年嘅《蝙蝠俠：黑夜之神》同埋2009年嘅《哈利波特：混血王子的背叛》。《吸血新世紀》喺開畫當日嘅票房收入係$3,570萬美金。《吸血新世紀》喺美國同加拿大上映嘅第一個周末，呢套戲喺3,419個戲院累積咗$6,960萬美金嘅票房，平均每間戲院嘅收益係$20,368美金。電影喺美國同加拿大嘅總票房收入係美金$192,769,854，國際嘅總票房收入係美金$199,846,771，加埋晒嘅總票房係美金$392,616,625。佢嘅上映周末總票房係所有女性導演嘅戲以嚟最高嘅，超越咗1998年嘅《末日救未來（中文：末日救未來）》。

評價
《吸血新世紀》喺影評人嗰度得到咗褒貶不一嘅評價。
根據《爛番茄》收集到嘅２１８個評論，嗰套戲嘅評分係４９％，平均分（中文：加權平均數）係5.41/10。
嗰個網站嘅關鍵共識寫住話：「《吸血新世紀》喺搬到去大銀幕嗰時已經無咗好多吸引力，佢取悅到忠實嘅粉絲，但係對門外漢就無能為力。」
喺《Metacritic（中文：Metacritic）》度基於電影評論家嘅３７個評論入面，佢嘅平均分係５６分，表示係「混合評論或者平均評論」。
《紐約新聞（英文：New York Press）》嘅影評人阿蒙·白（英文：Armond White）話呢套戲係「真正的流行經典」，仲讚赫域姬「將梅爾嘅小說系列變成布朗特三姊妹式嘅願景」。
羅渣·伊拔喺４粒星入面俾咗呢套戲２.５粒星，仲寫住話：「我係喺一條預告片上面睇到佢嘅。上次我喺同一間戲院睇戲嗰陣，觀眾對呢樣嘢表示歡迎，因為呢個係個趕上八卦、發短訊、喺個人笑話裡面取笑嘅機會。呢次，觀眾都全神貫注」。
《洛杉磯時報（中文：洛杉磯時報）》嘅肯尼夫·圖蘭寫話：「《吸血新世紀》係唔加掩飾嘅浪漫。除咗故事本身一定有嘅糊塗之外，佢仲旨在傳達同您一直喺度等緊嘅一個特殊人物相遇嘅魔力。或者喺畢竟幾個鐘裡面有可能做一個１３歲同埋女性。」
《今日美國（中文：今日美國）》俾咗呢套戲２/４粒星，克勞迪亞·普伊格寫住話：「據講梅爾參與咗《吸血新世紀》嘅製作，但係佢嘅小說遠比嗰啲無意間得意而且好快會唔記得嘅戲更加吸引。」
《娛樂週刊（中文：娛樂週刊）》將呢套戲評做「B級」，奧雲·格萊伯曼讚赫域姬嘅執導方向：「佢將梅爾嘅小說重新演繹成充滿暴風雨嘅天空，蕩漾嘅荷爾蒙，同埋低估視覺效果嘅豪雨心情作品。」

家庭影院
呢套戲喺2009年3月21號用透過半夜發行派對嘅形式喺北美發行電影嘅DVD，喺推出嘅第一日就賣出咗超過３００萬張，英國就喺2009年4月6號發布。額外嘅特色包括咗大約１０—１２個擴展或者係剪走咗嘅場景、蒙太奇（中文：蒙太奇）同埋音樂特輯、幕後訪問、製作特輯，仲有赫域姬、史超域同埋柏迪臣嘅訪問。呢套戲嘅藍光光碟喺2009年3月21號喺已經揀定嘅地點度發行，佢喺2009年5月5號喺其他零售商嗰度更加廣泛咁去銷售。呢套戲截至2012年7月為止已經賣咗11,242,519張出去，收入達到咗$201,190,019美金。呢套戲同兩套續集喺2015年1月13號用３套剪輯嚟重新發行。
《吸血新世紀》喺2018年10月23號發行咗超高清藍光光碟（中文：超高清藍光光碟）。

電玩
内文：Scene It? Twilight（英文：Scene It? Twilight）
Screenlife（英文：Paramount Digital Entertainment）開發嘅電影瑣事電子遊戲由科樂美喺Wii、任天堂DS、PC同埋iPhone嘅平台上面，跟住第１套續集電影一齊推出。

提名同獎項
呢套戲自從發行以嚟得到咗好多提名同獎項：
卡特·柏韋爾（中文：卡特·伯韦尔）喺2009年1月得到國際電影音樂評論家協會提名做年度最佳電影作曲人；
羅拔·柏迪臣攞咗美國精彩電視台（中文：美國精彩電視台）嘅「A-List突破獎」；
2009年MTV電影大獎（中文：2009年MTV電影大獎）：
電影入面嘅插曲《Decode（英文：Decode (song)）》被提名電影最佳歌曲；
羅拔·柏迪臣同埋泰勒·洛納一齊攞到「突破表演男演員」獎嘅提名仲贏咗；
羅拔·柏迪臣同金·傑安特（中文：凯姆·吉甘特）一齊贏咗「最佳戰鬥獎」；
姬絲汀·史超域攞到「最佳女演員」獎；
史超域同柏迪臣一齊攞到「最佳接吻獎」；
電影贏咗「最佳電影」。
姬絲汀·史超域喺《青年藝術家獎（中文：青年艺术家奖）》上面贏到「最佳表現劇情片：年輕女配角獎」；
呢套戲同埋佢嘅演員喺2009年8月9號舉行嘅《Teen材大獎（中文：青少年选择奖）》上面總共攞到１２項提名，其中９項提名係由電影攞到。
呢套戲喺2009年尖叫獎（英文：2009 Scream Awards）上面攞咗９項提名，其中有４個提名贏咗；
呢套戲嘅化妝同埋髮型設計攞咗兩次美國拉丁裔媒體藝術獎（中文：美國拉丁裔媒體藝術獎）；
呢套戲仲喺世界電影原聲學會（中文：世界電影原聲學會）嘅頒獎禮上攞到「大眾選擇獎」，而卡特·柏韋爾亦都被提名做年度作曲家；
嘉芙蓮·赫域姬（中文：凱瑟琳·哈德威克）嘅執導攞到年輕荷李活獎（英文：Young Hollywood Awards）。
另外，呢套戲仲攞到《第35屆土星獎（英文：35th Saturn Awards）》嘅「最佳奇幻電影」，同埋兩項格林美獎嘅提名。

續集
2008年2月，《MTV》報導指頂峰娛樂（中文：頂峰娛樂）諗住根據梅爾的小說系列去製作一系列至少３套嘅電影。
截至2008年10月，嗰間工作室揀咗嗰個嘅第二輯小說《暮光之城：新月（中文：暮光之城：新月）》嚟做續集電影，仲確認咗佢哋計劃喺2008年11月22號推出改編電影嘅計劃。
因為嘉芙蓮·赫域姬（中文：凱瑟琳·哈德威克）想比起頂峰娛樂嘅製作時間表同埋發行續集嘅時間之間有更多嘅準備時間，所以續集電影嘅製作就推遲咗些少。
2008年12月，基斯·韋士（中文：克里斯·魏茲）被揀咗做續集電影嘅導演。